Urbi et orbi
Urbi et orbi – popiežiaus sveikinimas „Miestui ir pasauliui“ (lot. Urbi et orbi), tradiciškai sakomas du kartus per metus – Šv. Velykų ir Šv. Kalėdų proga iš Šv. Petro Bazilikos Romoje. Popiežius sveikina ir laimina tikinčiuosius įvairiomis pasaulio kalbomis. Nuo 1939 m. pradėtas skelbti per radiją, vėliau – ir per televiziją. Urbi et orbi yra tradicinis romėnų kreipimasis į piliečius. Pabaigoje sveikinimo laiminama: Et benedictio Dei omnipotentis, Patris et Filii et Spiritus Sancti descendat super vos et maneat semper.